คิม ยุน-อก

คิม ยุน-อก (; 26 มีนาคม ค.ศ. 1947) เป็นอดีตสุภาพสตรีหมายเลขหนึ่งของประเทศเกาหลีใต้ ด้วยเป็นภริยาของอี มย็อง-บัก 

 ประวัติ 
คิม ยุน-อก อ้างว่าตนสืบเชื้อสายจากฮอ ฮวัง-อก เจ้าหญิงแห่งอโยธยา ที่ต่อมาได้อภิเษกสมรสกับพระเจ้าซูโรแห่งคึมกวันคายาLee Tae-hoon, "ndia Is First Lady Kims Ancestral Home", Korea Times, 25 Jan 2010. สำเร็จการศึกษาจากโรงเรียนมัธยมหญิงแทกูใน ค.ศ. 1966 และเข้าศึกษาต่อที่มหาวิทยาลัยหญิงอีฮวา จนสำเร็จการศึกษาศิลปศาสตรบัณฑิตจากสาขาสุขศึกษาและการจัดการใน ค.ศ. 1970 เธอสมรสกับอี มย็อง-บัก เมื่อวันที่ 19 ธันวาคมปีเดียวกันนั้น ทั้งคู่มีบุตรด้วยกัน 4 คน เป็นชายหนึ่งและหญิงอีกสามคน ครอบครัวของเธอทำบริษัทก่อสร้างในแทกู

ก่อนการเข้ารับตำแหน่งประธานาธิบดีของนายอี ครอบครัวของเธอพำนักอยู่ในกาโฮดง (Gahoedong)

ใน ค.ศ. 1995 เธอสำเร็จการศึกษาหลักสูตรผู้นำสำหรับหญิงขั้นสูง (Advanced Leadership Program for Women) อันดับที่ 1 ณ สถาบันเดิมของเธอ จากนั้นใน ค.ศ. 1996 สำเร็จหลักสูตรผู้บริหารหญิงชั้นสูงอันที่ 7 ของมหาวิทยาลัยย็อนเซ และใน ค.ศ. 2001 สำเร็จหลักสูตรผู้บริหารหญิงจากมหาวิทยาลัยซุกมย็อง

ใน ค.ศ. 2011 เธอเป็นประธานศิษย์เก่าของหลักสูตรผู้บริหารหญิงระดับสูงของมหาวิทยาลัยย็อนเซ

 เรื่องอื้อฉาว 
 การคอรัปชั่นในครอบครัว 
 ญาติที่เป็นหญิงของเธอ ชื่อ คิม อก-ฮี (김옥희) มีส่วนในการรีดไถเงินเมื่อ ค.ศ. 2008
 ญาติที่เป็นชายคนหนึ่งมีส่วนฉ้อโกงกับธนาคารเจลเซฟวิง (Jeil Savings Bank) เมื่อ ค.ศ. 2011 และภายหลังพบว่าเขามีความผิดจริง

 อ้างอิง 

 แหล่งข้อมูลอื่น 


หมวดหมู่:สุภาพสตรีหมายเลขหนึ่งของประเทศเกาหลีใต้
หมวดหมู่:คริสต์ศาสนิกชนนิกายโปรเตสแตนต์ชาวเกาหลีใต้
หมวดหมู่:บุคคลจากจังหวัดคย็องซังใต้